./data/phi0588/abo024/phi0588.abo024.perseus-lat2.xml
Cornelius Nepos
Cato, ortus municipio Tusculo, adulescentulus, priusquam           honoribus operam daret, versatus est in Sabinis, quod ibi heredium a patre relictum habebat            inde hortatu LuciiL  Valerii Flacci, quem in consulatu censuraque           habuit collegam, ut MarcusM  Perpenna censorius narrare solitus est,           Romam demigravit in foroque esse coepit    primum stipendium               meruit annorum decem septemque  QuintoQ  Fabio MarcoM  Claudio consulibus tribunus militum in Sicilia fuit  inde ut rediit, castra               secutus est GaiiC  Claudii Neronis, magnique opera eius existimata est               in proelio apud Senam, quo cecidit Hasdrubal, frater Hannibaris   quaestor obtigit PublioP  Africano consuli, cum quo               non pro sortis necessitudine vixit: namque ab eo perpetua dissensit vita  aedilis plebei               factus est cum GaioC  Helvio                      praetor provinciam obtinuit Sardiniam, ex qua quaestor superiore tempore ex Africa decedens                   QuintumQ  Ennium poetam deduxerat, quod non minoris aestimamus quam                   quemlibet amplissimum Sardiniensem triumphum